Baxın (divani, Novrəs İman)
Huş verin kalama siz, 
Belə bir zamana baxın; 
Aləmə qərar qoyan 
Əkbəri-sübhana baxın; 
Fərş olan cəlalətə, 
Zinəti-cahana baxın; 
Çarxı-dövran nizamına, 
Ərzlə asimana baxın; 
Qüdrəti-ilahiyə,
İns ilə heyvana baxın.

Axtarın tavarixi,
Tapın büsati-ləngərin; 
Necə keçibdi dövrlər, 
Bilin qəzayi-sərsərin;
Ərş, kürs, lohi-aləm, 
Qələm yazan xəbərlərin; 
Xəlq eləyibdi Adəmi, 
Yazıbdı hali-dəftərin;
Çox olan binasına, 
Axırda virana baxın.

Şəmsi Qəmər salır 
İşıq bu çarxı-əxzərə; 
Qətrələr coşub gözəl, 
Hökm olunur əbrlərə; 
Moc ilə nida qılır,
Yağır buluddan hər yerə; 
Ol günü yada salın, 
Qəzəb etdi bəhrü bərə; 
Nuha, həm gəmisinə, 
Qarışan tufana baxın.

Oxudun keşişlərə,
Görün nizami-İncilin; 
İsaya nə zülm olub, 
Deyirdi milləti dəli; 
Çıxartdı dardan aşikar 
Gəlibdi əvvəl sincili; 
Firon deyirdi allaham, 
Məxluqat deyirdi bəli. 
Firona dəryaya, həm 
Musa bin İmrana baxın.

Zəbura nəzər salın, 
Oxudun Davud əhvalın; 
Qırx oğul fəda verib, 
Tutub haqq ilə xəyalın; 
Gör necə kərəm kam 
Əydi onun qəddi-dalın; 
Axırda rəhm ilə baxıb,
Düzəltdi möhkəm cəlalın; 
Bəxş eyləyib Süleymanı, 
Eylə hökmrana baxın.

Xaliqin nizamam 
Kim deyir yetirrəm başa; 
"Kün" deyib, xəlq eləyib, 
Qərar qoyub dağa, daşa; 
Min ilə katib yaza,
Zərrəcə olmayır haşa; 
Nəmruda, Şəddata bax, 
İbrahimə qıl tamaşa; 
Haqq yolunda şövq ilə 
Verdiyi qurbana baxın.

Qırx min il bu dünyadan 
Qabaq yaradıb Əhmədi; 
Ol vücüdi-əvvəlin 
Xətmi-Rəsul Məhəmmədi; 
İbni-əmmi-Mustafa, 
Şiri-dilavər Əsədi; 
Cismimə nəqş eləyib 
Həmdi - Allahüssəmədi, 
Vəsflərində zikr olan 
Ayeyi-Qurana baxın.

Ələm zalikəl-kitabı 
Lareybə fihi hədən;
Axırda xəcalətdi 
Belə kalamı tərk edən;
Kaf ha ya eyni sat 
Taha və yasində gedən;
.........onun
Övladı bərhəqdir nədən; 
Beylə bir cəlal ilən
Vəsfi o sultana baxın.

Şöleyi-camalına 
Xətm olunubdu vəzzüha; 
Misilsiz vücuduna 
Nazil olubdu qulkəfa; 
Qəlbinə şəbahətdir 
Vəlnəcm iza həva;
Sat vəl quranidə 
Müsdərdi həm qıl innəma; 
Halətada vəsf olan 
Ol Şahi-Mərdana baxın.

Mədh ol mövlalərə 
Yetirin huş siz həmin; 
Cəngdə nüsrət tapıb,
Fəth eləyib Xavərzəmin; 
Kim deyirdi bir dəfə 
"Allahi-əkbər", bil, yəqin, 
Zülfüqarı çaldı bəs,
Açdı bizə dini-mübin;
Qətl olan kəfərlərə,
Həm cəngi-tüğyana baxın.

Hər işin tamamına 
Yetişmək olmaz, müxtəsər; 
Bir ilahi olmasa, 
Dünya olardımı məgər; 
Həm ölür, həm dirilir, 
Gərdişi durur sərbəsər;
Bir dənə milçəkcə, gör 
Yaratmağa yoxdur hünər; 
Aləmi əldə tutub,
Xəlq olunan cana baxın.

Qafil olma, gəl ayıl, 
Millət, oyan, qan işlərin; 
Vur başa, təfəkkür et, 
Axtargınan gərdişlərin. 
Səhl sanma, axırda 
Xaliq bilir hər işlərin. 
Nəzmənin büsatına 
Vergilən huşü guşlərin;
Dünyada bir qəhr çəkən 
Bu Novrəs İmana baxın.

XX əsrin müxəmməsləri